CELEX: 62016TN0207
Language: et
Date: 2016-05-04 00:00:00
Title: Kohtuasi T-207/16: 4. mail 2016 esitatud hagi – Aristoteleio Panepistimio Thessalonikis versus Euroopa Komisjon

11.7.2016   
            
            
               ET
            
            
               Euroopa Liidu Teataja
            
            
               C 251/36
            
         4. mail 2016 esitatud hagi – Aristoteleio Panepistimio Thessalonikis versus Euroopa Komisjon
   (Kohtuasi T-207/16)
   (2016/C 251/42)
   Kohtumenetluse keel: kreeka
   
      Pooled
   
   
      Hageja: Aristoteleio Panepistimio Thessalonikis (Thessaloníki, Kreeka) (esindaja: dikigoros B. Christianòs)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada hageja kõrvalejätmise otsus;
            
         
               —
            
            
               tühistada tema suhtes tehtud otsus varajase hoiatamise süsteemis ja/või varajase avastamise ja kõrvalejätmise süsteemis registreerimise ja aktiveerimise kohta; ja
            
         
               —
            
            
               mõista kohtukulud välja hagejalt.
            
         
      Väited ja peamised argumendid
   
   Hageja palub hagis esiteks tühistada pädeva eelarvevahendite käsutaja ja/või pädeva hankija otsus, millega jäetakse ta menetlusest kõrvale ja teiseks tühistada pädeva eelarvevahendite käsutaja ja/või pädeva hankija otsus, millega palutakse või tehakse toiminguid selleks, et komisjon registreeriks ja aktiveeriks tema kõrvalejätmise komisjoni hallatavas varajase hoiatamise süsteemis (Early Warning System) ja/või varajase avastamise ja kõrvalejätmise süsteemis (Early Detection and Exclusion System).
   Hageja palub vaidlustatud aktide tühistamist järgmistel põhjustel:
   
               1.
            
            
               Esiteks on rikutud olulisi menetlusnorme.
            
         
               2.
            
            
               Teiseks on rikutud varajase hoiatamise süsteemi puudutava otsuse 2014/792/EL (1) ning varajase avastamise ja kõrvalejätmise süsteemi puudutava määruse 2015/1929 (2) sätteid, õigust olla ärakuulatud ja proportsionaalsuse põhimõtet;
            
         
               3.
            
            
               Kolmandaks on rikutud hea halduse ja läbipaistvuse üldpõhimõtteid.
            
         
      (1)  Komisjoni 13. novembri 2014. aasta otsus 2014/729/EL, mis käsitleb varajase hoiatamise süsteemi komisjoni eelarvevahendite käsutajatele ja rakendusametitele (ELT L 329, lk 68).
   
      (2)  Euroopa Parlamendi ja nõukogu 28. oktoobri 2015. aasta määrus (EL, Euratom) 2015/1929, millega muudetakse määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju (ELT L 286, lk 1).